Dudálással kértek segítséget a kocsiba szorult medvebocsok - videó - kulfold.ma.hu
Bemásztak a kocsiba, aztán nem tudtak kijönni.
2019.10.06 14:48ma.hu
Hihetetlen jelenetre lett figyelmes a Tennessee államban élő Jeff Stokely. Az objektumvédelemmel, riasztószereléssel foglalkozó férfi egy ügyfélnél járt még pénteken, mikor azt hallotta, hogy valaki dudál. Eddig igencsak hétköznapi a történet, ám mivel dudálás csak nem akart abbamaradni, a férfi végül kiment, hogy megnézze mi történik.
Rá kellett jönnie, hogy a 20 perce tartó kürtölés az ő furgonjából szól, melyet befoglalt két medvebocs. A mackók valahogyan bemásztak a kocsiba, de kijönni már nem tudtak, viszont a dudát sikeresen megtalálták, nyomták is, szinte megállás nélkül.
A medvemama nem bukkant fel, Stokely így egyszerűen kiengedte a kis járműfoglalókat, akik ezek után remélhetőleg hazamentek.